แบงก์โน้ตส์
ไม่เชื่อก็ต้องเชื่อ ก็แบงก์ไทยพาณิชย์นั่นไง เปิดขายหุ้นกู้ด้อยสิทธิวงเงิน 2 หมื่นล้านบาท อายุ 12 ปี ดอกเบี้ยสูงปรี๊ด 4.65%
6 ก.ย. 2555

ฮอตจริงๆ 
ไม่เชื่อก็ต้องเชื่อ ก็แบงก์ไทยพาณิชย์นั่นไง เปิดขายหุ้นกู้ด้อยสิทธิวงเงิน 2 หมื่นล้านบาท อายุ 12 ปี ดอกเบี้ยสูงปรี๊ด 4.65% แถมจ่ายดอกเบี้ยทุก 3 เดือน ไถ่ถอนเดือน ก.ย. 2567 โน่น 
แค่เปิดขายวันแรกเมื่อวานนี้ สาขาแบงก์แทบแตก ขายหมดเกลี้ยงในพริบตา
หุ้นกู้ชุดนี้ถือยาว 12 ปี นักลงทุนยังบ่ยั่น แห่ซื้อหยั่งกะแจกดอกเบี้ยฟรี ทั้งที่เปิดขายถึงวันที่ 14 ก.ย. แม้จะด้อยสิทธิ แต่เชื่อในเครดิตผู้ถือหุ้น
งานนี้ “ซือเจ้เคซี-กรรณิกา ชลิตอาภรณ์” ยิ้มแก้มปริ ให้มันรู้มั่งว่าไผเป็นไผ เรื่องขายผลิตภัณฑ์การเงินไทยพาณิชย์บ่ยั่น เรื่องเรียกเสียงฮือฮา ไทยพาณิชย์ก็ไม่เป็นสองรองใคร
สะกิดถามคุณเคซี ได้ความว่างานนี้ต้องการนำเงินมาหนุนให้เงินกองทุนขั้นที่ 2 ให้แน่นปึ้ก วงเงิน 2 หมื่นล้านบาทเนี่ยะ จริงๆ แค่จิ๊บๆ ไม่เยอะเท่าไรสำหรับเจ้ เอาไปปล่อยกู้ได้อีกอื้อซ่า
แต่ที่แน่ยิ่งกว่าแช่แป้ง งานนี้นักลงทุนที่พลาดเพราะชะล่าใจกะว่าขายตั้งหลายวันไว้ซื้อวันหลังก็ได้ ต้องแอบร้องไห้กระซิกๆ เพราะคุณเคซี ย้ำว่าปีนี้จะไม่ออกหุ้นกู้ด้อยสิทธิดอกสูงปรี๊ดหยั่งงี้แล้วฮ่ะ
ปีนี้พอแล้ว สมใจเจ้แล้ว แหม ของเค้าแรงจริงๆ ฮ่ะ